LUR glo in bloulig-botsing betrokke | Maroela Media
LUR glo in bloulig-botsing betrokke
Rosina Semenya, LUR vir landbou in Limpopo, was glo die week in 'n botsing betrokke nadat die bestuurder van haar ampsmotor glo 'n rooi verkeerslig verontagsaam het.
The Star berig dat die botsing Woensdagaand in Polokwane plaasgevind het. Die bestuurder van Semenya se Mercedes Benz het glo 'n rooilig verontagsaam. Die motor het volgens ooggetuies 'n bloulig opgehad maar nie 'n sirene nie. Volgens die berig moes Semenya glo 'n geleentheid by die Polokwane-skougronde bywoon en is die geleentheid vertraag oor sy laat was. Volgens ooggetuies is Semenya direk na die ongeluk deur haar lyfwagte van die toneel verwyder. Selby Makgotho, woordvoerder van die departement, het Semenya glo by die toneel kom oplaai. Makgotho het aan die koerant bevestig dat daar 'n ongeluk was maar ontken dat Semenya in die motor was en sê sy was reeds by die geleentheid. Hy het ook ontken dat hy Semenya by die toneel opgelaai het. Die polisie het nie bevestig of ontken dat Semenya in die motor was nie. Die ongeluk word ondersoek.
Man sit foto van vermoorde vrou se lyk op Facebook
Pasiënt ontsnap, kaap glo motor
HELENA SEABORNE · 5 jaar gelede
die pokn gud dink hulle kan ry soos hulle wil. ons kry hulle baie op die highway. gud mut verbied word op die pad.